|  |  |  |
| --- | --- | --- |
| Description: eu_flag_1П  **Финансирано от Европейския съюз**  **СледващоПоколениеЕС** | **План за възстановяване и устойчивост** | **Преглед на изображението източник**  **Република България** |

* 1. **Указания за начина на кандидатстване, срок за подаване на документите, методика за оценка и сключване на договор**

**Подаване на проектните предложения – чрез информационната системата на МВУ**

Подаването на проектното предложение по настоящата процедура и неговата оценка се извършва изцяло по електронен път, чрез попълване на уеб базиран Формуляр за кандидатстване в информационната система за МВУ: https://eumis2020.government.bg.

Проектните предложения се представят до 17:30 часа на 18.04.2023 г.

**Документи за кандидатстване**

* Декларация на представляващия кандидата, попълнена по образец на български език (Приложение 1), подписана, сканирана и прикачена в ИС на МВУ;
* Декларация по чл. 19 и чл. 21 от Рамка за държавна помощ за научни изследвания, развитие и иновации (Приложение № 2), подписана, сканирана и прикачена в ИС на МВУ;
* Формуляр (обр. 1) за самооценка относно съблюдаване на принципа за ненанасяне на значителни вреди (DNSH) на проекти/дейности от типа „меки мерки“
* Документи за оценка на финансовия капацитет на крайния получател: Годишен финансов отчет за 2022 година;
* Документи за оценка на оперативния капацитет на крайния получател: Референции, приемо-предавателни протоколи, отчетни доклади за удостоверяване на успешно реализиран поне един проект за изграждне на научноиновационен капацитет или за участие в научноиновационни мрежи, финансиран с европейски/национални средства през последните три години, и/или има поне 1 година опит в изпълнението на дейности, подобни на тези, включени в проектното предложение;
* Документи за оценка на административния капацитет на крайния получател: Автобиографии, референции за лица, които имат опит в управлението и/или изпълнението на проекти, финансирани с европейски/национални средства

**Методика за оценка на проектното предложение**

Проектното предложение се оценява съгласно разпоредбите на чл. 22-24 от ПМС № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост.

Задължително подлежат на оценка административния, финансовия и оперативния капацитет на конкретния краен получател за изпълнение на съответната инвестиция.

Оценяването на предложенията включва следните етапи:

1. *Етап 1: Проверка на административно съответствие и допустимост*

Извършва се проверка относно формално съответствие на проектното предложение и допустимостта на кандидата, съгласно следните критерии:

|  |  |
| --- | --- |
| **Критерии за проверка на административно съответствие** | **Да/Не** |
| Проектното предложение е представено чрез Информационната система за ПВУ (ИСУН 2020) - <https://eumis2020.government.bg> и е получено в срок. |  |
| Формулярът за кандидатстване е подписан с квалифициран електронен подпис (КЕП) от законния представител на кандидата или оправомощено за целите на подаването на проектното предложение лице. |  |
| Заповед за упълномощаване на лице, което да представлява крайния получател по конкретния проект и да подписва всички документи, свързани с подаването, оценката на подаденото проектно предложение, предоставянето на документи, необходими за подписване. |  |
| Проектното предложение е с попълнени всички раздели, за които е указано, че са задължителни в Електронния формуляр за кандидатстване. |  |
| Попълнена декларация (съгласно образеца). |  |
| Декларация по чл. 19 и чл. 21 от Рамка за държавна помощ за научни изследвания, развитие и иновации (Приложение № 2), (съгласно образеца) |  |
| Формуляр (обр. 1) за самооценка относно съблюдаване на принципа за ненанасяне на значителни вреди (DNSH) |  |
| **Критерии за проверка на допустимост** | **Да/Не** |
| Кандидатът е допустим, съгласно Поканата. |  |
| Кандидатът е пряко отговорен за подготовката, управлението и изпълнението на дейностите по проекта, а не изпълнява ролята на посредник. |  |
| За Кандидатът е налице липса на обстоятелства, водещи до изключване от участие |  |
| Продължителността на проекта е в съответствие с Поканата. |  |
| Дейностите по проекта не са физически завършени или изцяло осъществени преди подаването на проектното предложение за финансиране по настоящата операция, независимо дали всички свързани плащания са направени от получателя. |  |

При установяване на непълноти или несъответствия в проектното предложение СНД-БАН изпраща на конкретния краен получател уведомление за установените непълноти или несъответствия и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването им в срок може да доведе до прекратяване на процедурата по отношение на конкретния краен получател. Срокът за оценка спира да тече до датата на тяхното отстраняване.

За преминаване към Етап 2: оценка на административен, финансов и оперативен капацитет е задължително успешното приключване на Етап 1 от оценката.

*Етап 2: Оценка на административен, финансов и оперативен капацитет.*

В рамките на техническата оценка се извършва оценка на административния, финансовия и оперативния капацитет на крайния получател, съгласно следните критерии:

|  |  |  |
| --- | --- | --- |
| **Критерий** | **Да/Не** | **Източник за проверка** |
| Финансов капацитет: Кандидатът има стабилни и достатъчни източници на финансиране, позволяващи да се изпълнят предложените дейности |  | Годишен финансов отчет за 2022 г. |
| Оперативен капацитет: Кандидатът има успешно реализиран поне един проект за изграждане на научноиновационен капацитет или за участие в научноиновационни мрежи, финансиран с европейски/национални средства през последните три години, и/или има поне 1 година опит в изпълнението на дейности, подобни на тези, включени в проектното предложение. |  | Референции, приемо-предавателни протоколи, отчетни доклади, друга релевантна информация |
| Административен капацитет: Кандидатът е посочил лица, които имат опит в управлението и/или изпълнението на проекти |  | Автобиографии, референции, друга релевантна информация |

**Условия и изисквания за сключване на договор за предоставяне на финансирането**

Договорът се сключва след представяне на следните документи:

* Свидетелство за съдимост на представляващия;
* Удостоверение от НАП и от общината по седалището на кандидата и СНД;
* Удостоверение от ИА ГИТ
* Декларация за обстоятелствата по т. 5, 6 и 7 от Част първа и т. 4 от Част втора на Декларацията при кандидатстване

Договорът не се сключва и финансиране не се предоставя ако:

- при извършената от СНД проверка на годишния счетоводен отчет на ЕЦИ за 2022 г. за спазването на т. 19 от Рамка за държавна помощ за научни изследвания, развитие и иновации се установи, че съотношението на двата вида дейности и на техните разходи, финансиране и приходи НЕ могат да бъдат ясно разделени, така че ефективно да се избегне кръстосаното субсидиране;

- при извършената от СНД на годишния счетоводен отчет на ЕЦИ за 2022 г. за спазването на т. 21 от Рамка за държавна помощ за научни изследвания, развитие и иновации НЕ СЕ УСТАНОВИ, ЧЕ стопанските дейности потребяват точно същите ресурси (като материали, оборудване, труд и постоянен капитал) като нестопанските дейности;

- при извършената от СНД проверка се установи, че капацитетът, отпускан на годишна база за дейности със стопански характер, НАДВИШАВА 20 % от съответния общ годишен капацитет на субекта, или че някоя от извършените дейности през годината е неправилно определена като стопанска или нестопанска и че разходите за някоя от дейностите не са отнесени коректно на базата на годишния счетоводен отчет на ЕЦИ за 2022 г. и поради което капацитетът отпуснат за стопански дейности премине прагът от 20%.

Констатациите от извършените проверки се отразяват в доклад до ръководителя на СНД, в който се отразяват резултатите от извършената проверка, документите които са проверени и се направи обоснован извод за спазване на изискванията на т. 19 и т. 21 от Рамката за държавна помощ за научни изследвания, развитие и иновации. Докладът се утвърждава от ръководителя на СНД.